El sinpa del rei, una oportunidá pa replantegase’l país
#000001
La organización nacionaliega señala que’l marcu xurídicu-políticu que rixe la rellación pente Asturies y España ñaz del mesmu venceyu que define la monarquía y l’Estáu español y que definió l’anterior dictadura franquista, polo que, una bones amosáu el nivel de corrución y podrigañu de les mesmes, esti ye un bon intre pa francer con esa servidume impuesta al traviés del Estatutu d’Autonomía -non votáu polos asturianos- y plantegase una vía de futuru estremada pal pueblu asturianu.
#000003
Pero anantes d’esi alderique, ye urxente aparar el “simpa” de Juan Carlos, obligáu poles investigaciones internacionales que tán dexando albentestate los sos trapos sucios. A.A. súmase a la pidición xeneral de que se-y retire’l títulu de rei eméritu y se-y quiten privilexos, tantu económicos comu llegales o de residencia, siendo oxetu d’una comisión d’investigación y procediendo al tratamientu xudicial correspondiente y tando llocalizable y a les órdenes del poder xudicial español, suizu o de cualisquier otru Estáu que lu reclame comu imputáu.
#000005
En tou casu, recalquen “ná permite señalar a Juan Carlos comu responsable únicu de la situación insostenible na que s’atopa la Casa Rial española, entera. Porque, anque sólo seya por conocer la situación, toos ellos son polo menos cómplices. Los munchos años de reináu con que los Borbones castigaron al Estáu español siempres se carauterizaron por escándalos rellacionaos con ganancies ilícites, actividaes inmorales y, sobro too, por un paripé fáutico-istitucional que mazcaraba la monarquía de réxime democráticu”.
#000006
Dexa una rempuesta Cancelar a resposta
#000009